شہید سید مجتبیٰ نواب صفوی/ مجاهدتی کے ثمر جو 23 سال بعد دی ایک کہانی

۲۵ دی ۱۳۳۴ کو حسن علی منصور کے قتل کے سلسلہ میں حکومت وقت نے ان کے قتل کا حکم دیا اور اسی مہینہ کی ۲۷ تاریخ ( یعنی ۱۶ جنوری)کو جو اس سال جناب سیدہ کی شہادت کا دن تھا، شہید کر دئے گئے۔

خبر کا کوڈ: 93

تاریخ: 17 January 2018 - 17:41

مقدس دفاع نیوز ایجنسی: سید مجتبی میرلوحی جو کہ نواب صفوی کے نام سے معروف تھے، شمسی سال 1303 میں خانی آباد تہران کے ایک روحانی خاندان میں پیدا ہوئے. ان کے والد نے۱۳۱۴ شمسی ہجری میں ’’ متحد الشکل لباس‘‘(یونیفارم) کے قانون کے نفاذ کے بعد لباس روحانیت کو اتار کر عدلیہ کے وکیل کے عنوان سے کام کرنے لگے، لیکن کچھ عرصہ کے بعد ایک سخت اور مشکل بحث کے بعد، وزیر انصاف علی اکبر داور کے چہرے پر زوردار طمانچہ مار دیا جس کے نتیجہ میں انہیں ۳ سال جیل کی سزا کاٹنی پڑی۔ قید سے رہائی کے کچھ دنوں کے بعد وہ اس دار فانی سے رخصت ہوگئے۔ ان کے والد کے قید میں جانے کے بعد ان کے نزدیکی رشتہ دار محمود نواب میر لوحی نے ان کی کفالت کے فرائض انجام دئے۔

سید مجتبیٰ کا ۷ سال کی عمر میں’’حکیم‘‘ ملیٹری اسکول میں داخلہ ہوا اور اس کے بعد جرمن اسکول میں اپنے تعلیمی سلسلہ کو آگے بڑھایا اور سن ۱۳۱۹ میں اسی اسکول میں ’’ کشف حجاب‘‘ کے خلاف مظاہرہ کا آغاز کیا اسی دوران وہ خانی آباد کی ایک مسجد میں دینی تعلیم حاصل کرنے میں بھی مصروف ہوئے اور رضا خان کے ملک سے باہر جانے کے بعد سیاسی سرگرمیوں کا آغز کیا۔ ۱۷ آذر سن ۱۳۲۱ میں ۱۸ سال کے سن میں حکومت ’’قوام السلطنۃ‘‘ کے خلاف ان کی تقریر، پہلوی حکومت کے خلاف ان کی پہلی جد و جہد شمار کی جاتی ہے۔

اس تقریر کے بعد دیگر اسکولوں کے طالب علموں کی حوصلہ افزائی اور غیر مطمئن اور ناراض افراد کے ساتھ دینے کی وجہ سے قومی اسمبلی کے سامنے ایک مظاہرہ کیا کہ جس میں پلیس کی مداخلت اور فائرنگ کی وجہ سے دو افراد جاں بحق ہوئے۔ اس واقعہ نے سید مجتبیٰ پر گہرا اثر ڈالا اور پہلوی حکومت کے خلاف قیام کے لئے مزید پر عزم بنایا۔

سن ۱۳۲۲ میں سید مجتبیٰ کی تقرری تیل کی کمپنی میں ہوگئی اورکچھ ہی عرصہ کے بعد وہ آبادان منتقل ہوگئے۔ کچھ ہی مدت کے بعد اس کمپنی کے ایک انگریز عملہ کی جانب سے کسی مزدور کے حق میں ایک سخت رویہ سامنے آیا جس کے بعد جناب نواب صفوی نے تمام مزدوروں اور کام کرنے والوں کو اعتراض اور قصاص طلبی کے لئے دعوت دی۔ پلیس اور فوجی دستوں کی شمولیت کے ساتھ احتجاج کو دبا دیا گیا۔ نواب بھی رات و رات کشتی کے ذریعہ آبادان سے بصرہ اور پھر وہاں سے نجف چلے گئے۔ وہ اپنی معاشی زندگی بسر کرنے کے لئے عطر فروخت کرنے لگے۔

نجف میں مدرسہ ’’ قوام‘‘ میں قیام پذیر ہوئے اور ابتدائی ایام سے ہی علامہ امینی(جو اس مدرسہ کے ایک حجرہ میں کتب خانہ قائم کر کے اپنی معروف کتاب ’’الغدیر‘‘ کی تالیف میں مشغول تھے) کے ساتھ دوستی اور نزدیکی رابطہ قائم کیا۔

انھوں نے فقہ، اصول اور تفسیر کی تعلیم عبد الحسین امینی، حسین قمی اور آقا شیخ محمد تہرانی جسیے اساتذہ سے حاصل کی۔

پیغام کا اختتام/